|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási****és Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 4512; 487 4867ounz@vojvodina.gov.rs  |
|  | Szám: 128-451-2263/2019-01 | Dátum: 2019. május 15. |

A Vajdaság autonóm tartományi általános iskolai, középiskolai és diákjóléti programtevékenységek és projektek finanszírozásáról és részfinanszírozásáról szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza alapján, valamint A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. -más határozat, 37/2016. és 29/2017. szám) 24. szakaszának 2. bekezdése alapján, a tartományi titkár

**PÁLYÁZATOT**

**hirdet**

**AZ ÁLTALÁNOS ISKOLAI OKTATÁS MINŐSÉGE EMELÉSÉNEK TÁMOGATÁSÁRA -**

**A VAJDASÁG AUTONÓM TARTOMÁNYI SZÉKHELYŰ ÁLTALÁNOS ISKOLÁK**

**FEJLŐDÉSI ZAVAROKKAL KÜSZKÖDŐ ÉS FOGYATÉKOSSÁGGAL ÉLŐ TANULÓI SZÁMÁRA KIEGÉSZÍTŐ OKTATÁSI ESZKÖZÖK 2019. ÉVI BESZERZÉSÉRE**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) saját rovatrendjéből **4.000.000,00 dinárt** biztosít az általános iskolai oktatás minőségének emelésére - általános iskolák fejlődési zavarokkal küszködő és fogyatékossággal élő tanulói számára kiegészítő oktatási eszközök beszerzésére. A 4.000.00,00 dináros keretösszegből 40.000,00-40.000,00 dinárt ítél oda kiegészítő oktatási eszközkészletek beszerzésére minden tantárgyra (az idegen nyelven kívül) és az általános iskola minden osztálya számára.

**PÁLYÁZATI FELTÉTELEK**

1. Pályázók köre

Az eszközök odaítélésére a Vajdaság autonóm tartományi székhelyű, köztársasági, autonóm tartományi, helyi önkormányzati alapítású általános iskolák és a fejlődési zavarokkal küszködő és fogyatékossággal élő tanulók iskolái jogosultak.

2. Az eszközök odaítélésének mércéi

Az eszközök összegének meghatározása a következő mércék alapján történik:

* a fejlődési zavarokkal küszködő és fogyatékossággal élő tanulók száma,
* a fejlődési zavarokkal küszködő és fogyatékossággal élő tanulókkal foglalkozó tanárok száma,
* indokoltság - az általános iskolai oktatás színvonalának további emelése tekintetében.

**A KÉRELEM BENYÚJTÁSÁNAK MÓDJA**

A kérelmet írásban, a Titkárság internetes oldalán elérhető, egységes pályázati formanyomtatványon kell benyújtani. **Egy jogi személy, egy pályázati kérelemben több kiegészítő oktatási eszközkészletre pályázhat.**

A kérelemhez a következő dokumentumokat kell mellékelni:

1. a kiegészítő oktatási eszközök beszerzésére vonatkozó árajánlat és bizonyíték arra vonatkozóan, hogy a kiválasztott oktatási eszközöket az SZK Oktatási, Tudományügyi és Technológia-fejlesztési Minisztériuma, illetve az Oktatásfejlesztési Intézet jóváhagyta.

A bizottság nem veszi figyelembe:

* a hiányos kérelmeket,
* a késedelmes kérelmeket,
* a pályázók köréhez nem tartozó kérelmeket (a pályázati kiíráshoz nem illeszkedő személyek és alanyok által benyújtott kérelmek),
* a pályázat tárgyához nem illeszkedő kérelmeket.

**A KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközök odaítéléséről a felhasználók javára az oktatási ügyekben illetékes titkár dönt, a pályázatot lebonyolító bizottság javaslatára, amely megvitatja a beérkezett pályázati kérelmeket. A Titkárság fenntartja a jogát, hogy a pályázótól, ha arra szükség van, további dokumentumokat vagy tájékoztatást kérjen.

A pályázati eredmények a Titkárság internetes oldalán kerülnek közzétételre.

**A pályázati kérelem benyújtásának határideje 2019. május 24.**

A kérelmeket a szükséges dokumentumokkal a következő címre kell benyújtani: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság - a „Pályázat az általános iskolai oktatás minőségének emelésére - általános iskolák fejlődési zavarokkal küszködő és fogyatékossággal élő tanulói számára kiegészítő oktatási eszközök 2019. évi beszerzésére” megjelöléssel (Pokrajinski sekretarijat za obrazovanje, propise, upravu i nacionalne manjine - nacionalne zajednice - ''Konkurs – za finansiranje podizanja kvaliteta osnovnog obrazovanja – nabavke dodatnih sredstava za učenike sa smetnjama u razvoju i invaliditetom u osnovnim školama sa sedištem na teritoriji AP Vojvodine u 2019. godini“') Mihajlo Pupin sugárút 16., 21000 Újvidék, vagy személyesen a tartományi közigazgatási szervek iktatójában kell átadni Újvidéken (a Tartományi Kormány épületének földszintjén).

 A pályázati adatlap **2019. május 15-étől** letölthető aTitkárság [**www.puma.vojvodina.gov.rs**](http://www.puma.vojvodina.gov.rs) hivatalos weboldalán.

**A pályázattal kapcsolatos bővebb tájékoztatás a 021/487-4867 és 021/487-4512 telefonszámokon kapható.**

 Nyilas Mihály,

 TARTOMÁNYI TITKÁR